laion/Wikipedia-Exotic huggingface dataset:
313

ვიკისაწყობში არის გვერდი თემაზე: 313 313 (სამას ცამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის IV საუკუნის მე-2 დეკადის მე-3 წელი. თებერვალი : კონსტანტინე დიდმა მიიღო მილანის ედიქტი, ქრისტიანობა ლეგალიზებულ იქნა. მთავარი სტატია: კატეგორია:დაბადებული 313. მთავარი სტატია: კატეგორია:გარდაცვლილი 313.
მაგდალენა მელცაჟი

მაგდალენა მელცაჟი (პოლ. Magdalena Mielcarz; 3 მარტი 1978, ვარშავა, პოლონეთი) — პოლონელი მსახიობი და მოდელი. ამჟამად ცხოვრობს და მოღვაწეობს აშშ-ში, ქალაქ ნიუ-იორკში 1997 წელს დაამთავრა ვარშავის Jaroslaw Dabrowski High School და ერთი წლის შემდეგ დაიწყო სწავლა ვარშავის უნივერსიტეტში ჟურნალისტიკისა და პოლიტიკის ფაკულტეტზე. მისი, როგორც მსახიობის დებიუტი 1989 წელს შედგა საბავშვო მინისერიალში «Paziowie», სადაც დედოფალ იადვიგას როლი ითამაშა. გარკვეული ხნის განმავლობაში მუშაობდა ფოტომოდელად და მონაწილეობას იღებდა წამყვანი პოლონური ჟურნალების მიერ მოწყობილ ფოტოსესიებში. მაგდალენა მელცაჟი 2001 წლიდან არის L’Oréal-ის სახე. მან გამორჩეული როლი შეასრულა ეჟი კავალეროვიჩის ფილმში "ვიდრე ჰხვალ", რომელიც 2001 წელს გადაიღეს ჰენრიკ სენკევიჩის იგივე სახელწოდების რომანის მიხედვით. 2007 წელს ერთ-ერთი მთავარი როლი შეასრულა ფილმში ტარას ბულბა, რომელიც ეკრანებზე 2009 წელს გამოვიდა. მაგდალენა მელცაჟი კინოფილმების ინტერნეტ-მონაცემთა ბაზაში მაგდალენა მელცაჟის არაოფიციალური საიტი
ნუბიის უდაბნო

ნუბიის უდაბნო (არაბ.صحراء النوبة‎) მდებარეობს აფრიკაში, ჩრდილო-აღმოსავლეთ სუდანში, მდინარე ნილოსსა და წითელ ზღვას შორის. წარმოადგენს საჰარის უდაბნოს აღმოსავლეთ რეგიონს. გადაჭიმულია 400,000 კმ²-ზე. რეგიონი მშრალია; აქ, ფაქტობრივად, წვიმა არასოდეს მოდის, არ არსებობს ოაზისები. ამ ტერიტორიის ტრადიციული მაცხოვრებლები არიან ნუბიელები. ნუბიის უდაბნოს ტერიტორიაზე, სამხრეთ ეგვიპტეში, აღმოჩენილია დღემდე ცნობილი უძველესი არქეოასტრონომიული მეგალითი. უდაბნოს სიახლოვეს მდებარეობს ქალაქი აბიდია (სუდანის ტერიტორია). ნუბიის უდაბნო, ბრიტანიკა
ნიირის უდაბნო

ნიირის უდაბნო (ინგლ. Nyiri Desert) — უდაბნო აფრიკაში, სამხრეთ კენიის ტერიტორიაზე. მდებარეობს მაგადის ტბის აღმოსავლეთით და ამბოსელის, დასავლეთ ცავოსა და ნაირობის ეროვნულ პარკებს შორის. უდაბნოს ტერიტორიაზე მდებარეობს კაჟიადის რაიონის უდიდესი ნაწილი. უდაბნო ნორმალურად ტენიანია, რაც კილიმანჯაროს მთის დამსახურებაა. ნიირის უდაბნო, ენციკლოპედია ბრიტანიკა
რბილი ნახვევის მოსახსნელი მაკრატელი

რბილი ნახვევის მოსახსნელი მაკრატელი — ბლაგვწვერიანი, მაგიდის სიბრტყესთან მიმართებაში ვერტიკალურად მოხრილი, მჭრელი ქირურგიული ინსტრუმენტი, მას ასევე ლისტერის მაკრატელსაც უწოდებენ. ქვედა პირზე დამახასიათებელი ფოლაქისებური გაფართოებით, რომელიც ნახვევის მოხსნის დროს სხეულს დაზიანებისგან იცავს.
თვალის (მიკროქირურგიული) მაკრატელი

თვალის (მიკროქირურგიული) მაკრატელი – მახვილწვერიანი, მჭრელი ქირურგიული ინსტრუმენტი. მას არ გააჩნია ჩვეულებრივი, ქირურგიული მაკრატლისთვის დამახასიათებელი რგოლები, მუშაობის პრინციპი კი დამყარებულია ზამბარისებურ მოძრაობაზე და ქირურგს პრეპარირებისას ხელში საწერი კალმის პოზიციაში უკავია. თვალის მაკრატელისათვის დამახასიათებელია სწორი ან მოხრილი ფორმის პირის ქონა. http://www.MedGeo.Net
314

ვიკისაწყობში არის გვერდი თემაზე: 314 314 (სამას თოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის IV საუკუნის მე-2 დეკადის მე-4 წელი. ბიზანტიის საეპისკოპოსო ტახტიდან გადადგა მიტროფანე მთავარი სტატია: კატეგორია:დაბადებული 314. მთავარი სტატია: კატეგორია:გარდაცვლილი 314. 11 იანვარი: მილტიადე — რომის პაპი (დ. უცნობია)
ნეკნის მაკრატელი

ნეკნის მაკრატელი – ბლაგვწვერიანი, მჭრელი ქირურგიული ინსტრუმენტი, გამოიყენება მკვრივი ქსოვილის (ხრტილი, ფიბროზულად შეცვლივი ქსოვილი) მოსაკვეთად. ნეკნის მაკრატელს გააჩნია მოკლე პირი და შედარებით გრძელი ფუნქციური ნაწილი, რომელიც ფიქსირდება ჩამკეტით. http://www.MedGeo.Net
სისხლდენის შესაჩერებელი ინსტრუმენტები

სისხლდენის შესაჩერებელი ინსტრუმენტები – სწორი ან მოხრილი, კბილიანი ან უკბილო ქირურგიული ხელსაწყოები, რომლებიც გამოიყენება ქირურგიული ოპერაციის დროს ნებისმიერი სისხლდენის შესაჩერებლად. აღნიშნული ინსტრუმენტები შედგება ორი ფუნქციური ნაწილისაგან , რომელიც ერთმანეთთან დაკავშირებულია ხრახნით . თითოეულ მათგანის ბოლოზე არის ე.წ. სამუშაო ტუჩი – ”ბრანში” და რგოლი თითისთვის. მომჭერები ბრანშის ფორმის მიხედვით განსხვავდებიან ერთმანეთისგან. შესაძლოა ჰქონდეთ ღარები, კბილები, იყოს სწორი ან მოხრილი. ქსოვილზე ფიქსაციისთვის ბრანშებს, რგოლებთან ახლოს, გააჩნია ჩამკეტი ე.წ. კრემალიერი , ეს უკანასკნელი ლითონის ზოლია რამდენიმე კბილით. ი ფორმის, ზომისა და დანიშნულების მიხედვით არსებობს შემდეგი სახლის მომჭერები: კოხერის მომჭერი ბილროთის მომჭერი ‘’მოსკიტის’’ ტიპის მომჭერი სისხლძარღვოვანი მომჭერი მეიოს მომჭერი უელის მომჭერი ნეგუსის მომჭერი პოტის მომჭერი (კლემა) http://www.MedGeo.Net
315

ვიკისაწყობში არის გვერდი თემაზე: 315 315 (სამას თხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის IV საუკუნის მე-2 დეკადის მე-5 წელი. მთავარი სტატია: კატეგორია:დაბადებული 315. ეპიფანე კვიპრელი — სასულიერო პირი, კვიპროსის ეკლესიის ეპისკოპოსი (გ. 403) მთავარი სტატია: კატეგორია:გარდაცვლილი 315. ვალერი სარაგოსელი – სარაგოსის ეპისკოპოსი, წმინდანი
316

ვიკისაწყობში არის გვერდი თემაზე: 316 316 (სამას თექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის IV საუკუნის მე-2 დეკადის მე-6 წელი. მთავარი სტატია: კატეგორია:დაბადებული 316. კონსტანტინე II – რომის იმპერატორი (გ. 340) მთავარი სტატია: კატეგორია:გარდაცვლილი 316.
317

ვიკისაწყობში არის გვერდი თემაზე: 317 317 (სამას ჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის IV საუკუნის მე-2 დეკადის მე-7 წელი. მთავარი სტატია: კატეგორია:დაბადებული 317. 7 აგვისტო : კონსტანციუს II — რომის იმპერატორი (გ. 361) კონსტანტინე II — გალიის მმართველი (გ. 340) კონსტანციუს II — რომის იმპერატორი (გ. 361) მთავარი სტატია: კატეგორია:გარდაცვლილი 317.
318

ვიკისაწყობში არის გვერდი თემაზე: 318 318 (სამას თვრამეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის IV საუკუნის მე-2 დეკადის მე-8 წელი. იმპერატორმა კონსტანტინე დიდმა ძველ რომაულ ქალაქ დრეპანას უწოდა ელენოპოლისი, დედის ელენეს პატივსაცემად. მთავარი სტატია: კატეგორია:დაბადებული 318. მთავარი სტატია: კატეგორია:გარდაცვლილი 318.
319

ვიკისაწყობში არის გვერდი თემაზე: 319 319 (სამას ცხრამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის IV საუკუნის მე-2 დეკადის მე-9 წელი. მთავარი სტატია: კატეგორია:დაბადებული 319. მთავარი სტატია: კატეგორია:გარდაცვლილი 319. გჰათოთკაჩა – გუპტას იმპერიის მმართველი. თეოდორე სტრატილატი — მართლმადიდებელი ეკლესიის წმინდანი
320

ვიკისაწყობში არის გვერდი თემაზე: 320 320 (სამას ოცი) წელი — იულიუსის კალენდრის ნაკიანი წელიწადი, რომლის პირველი დღეა პარასკევი. ეს წელი არის IV საუკუნის მე-2 დეკადის მე-10 წელი. მთავარი სტატია: კატეგორია:დაბადებული 320. მთავარი სტატია: კატეგორია:გარდაცვლილი 320.
321

ვიკისაწყობში არის გვერდი თემაზე: 321 321 (სამას ოცდაერთი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის IV საუკუნის მე-3 დეკადის 1-ლი წელი. მთავარი სტატია: კატეგორია:დაბადებული 321. ვალენტინიანუს I — რომის იმპერატორი (გ. 375) მთავარი სტატია: კატეგორია:გარდაცვლილი 321.
რიჩტერსველდი

რიჩტერსველდი — მთიანი უდაბნოს ტიპის კულტურული და ბოტანიკური ლანდშაფტი სამხრეთ აფრიკის რესპუბლიკის ჩრდილოეთ ნაწილში, ჩრდილოეთი კაპლანდის პროვინციაში. ლანდშაფტი სავსეა ვაკე-დაბლობებითა და ვულკანური ციცაბო კლდეებით. ჩრდილოეთ ნაწილი, მდინარე ორანჟის გასწვრივ, ზღვის დონიდან 60 მეტრზე მდებარეობს, ხოლო სამხრეთი ნაწილი 1377 მეტრზე. სამხრეთ-აფრიკის ნამაკალენდის რეგიონში მდებარე ეს არეალი მშრალ, უწყლო ლანდშაფტს მიეკუთვნება, სადაც წყალი დიდი იშვიათობაა და აქ წარმოდგენილია სიცოცხლის მხოლოდ ის სახეობები, რომლებიც მაღალი შეგუებულობით გამოირჩევიან. რიჩტერსველდი წარმოადგენს დედამიწაზე ერთადერთ ისეთ მშრალ, ცხელ და ამავე დროს ბიომრავალფეროვნებით გამორჩეულ ადგილს, რომლის ფლორაც და ფაუნაც მართლაც განსაცვიფრებელია. ზაფხულის ტემპერატურა აქ +50 °C-ია, წვიმა უიშვიათეს მოვლენას წარმოადგენს. რიჩტერსველდის ჩრდილოეთი ნაწილი, აქ მცხოვრებ ნამას ხალხთან 18 წლიანი მოლაპარაკებების შემდეგ, 1991 წელს ეროვნულ პარკად გამოცხადდა. 2007 წელს, ეროვნული პარკის სამხრეთი ნაწილი, რომელიც განსაკუთრებული სილამაზით გამოირჩევა, იუნესკოს მსოფლიო მემკვიდრეობის სიაში შევიდა, როგორც „რიჩტერსველდის კულტურული და ბოტანიკური ლანდშაფტი". Cheiridopsis denticulata Crassula macowaniana Hyobanche sanguinea მსოფლიო მემკვიდრეობის ძეგლების სია აფრიკაში რიჩტერსველდის ეროვნული პარკი და მდინარე ორანჟი დაარქივებული 2007-03-12 საიტზე Wayback Machine. Ai-|Ais/Richtersveld Transfrontier National Park The Richtersveld Community Conservancy, core of the World Heritage Site A mini travel portal for those considering to visit the Richtersveld. დაარქივებული 2019-04-24 საიტზე Wayback Machine. The Richtersveld Municipality website.
ჭრილობის გამაგანიერებელი ინსტრუმენტები

ჭრილობის გამაგანიერებელი ინსტრუმენტები–გასაფართოებელი, ორგანოების და ქსოვილების დასაშორიშორებელი ქირურგიული ინსტრუმენტი. ამ ჯგუფში გაერთიანებულია რეტრაქტორები. გამაგანიერებელი ინსტრუმენტების საშუალებით ქირურგს შეუძლია ჭრილობის გაკვეთილი უბნის ქსოვილთა განზიდვა და ფიქსაცია გარკვეულ პოზიციაში. რეტრაქტორის ტიპებია: ა)ბრტყელი: ზედაპირული რეტრაქციისთვის განკუთვნილი კბილიანი (ფოლკმანის და სხვ.) და ფირფიტისებრი (ფარაბეფის და სხვ.) კავები; ღრმა რეტრაქციისთვის განკუთვნილი სარკეები ბრტყელი ან უნაგირისებრი ფორმის სამუშაო ნაწილით, რომლის ზედაპირიც პოლირებულია, ირეკლავს სხივს და იძლევა საოპეაციო ველის დამატებით განათებას (დუაენის და სხვ.); ბ) ჭრილობის გამაგანიერებელი: ორმხრივი სარკე თვითდამჭერი მოწყობილობით და სხვა. თავის მხრივ ქირურგიულ, ჭრილობის გამაგანიერებელ იარაღებს აერთიანებს ქვემოთ ჩამოთვლილი იარაღები: ერთკბილა კავი კავი ნერვის რეტრაქციისთვის ფოლკმანის დაკბილული კავი ფარაბეფის ფირფიტისებური კავი ლანგენბენკის ფირფიტოვანი კავი ჩერნის ფირფიტოვანი კავი მორისის ფირფიტოვანი კავი დივერის სარკე დუაიენის სარკე ელისონის ფილტვის სარკე ფიოდოროვის თირკმლის სარკე სამსაგდულიანი ჭრილობის გასაფართოებელი კრემალიერით http://www.MedGeo.Net
ერთკბილა კავი

ერთკბილა კავი (რეტრაქტორი)–პატარა ზომის, ერთკბილიანი, ზედაპირული რეტრაქციისთვის განკუთვნილი, მავთულისებრი ქირურგიული ინსტრუმენტი. მას აქვს ორი ბოლო, ერთ მხარეს ბოლოვდება წვეტიანი ბოლოთი, მეორე მხარეს კი სოლიდური ბრტყელი სახელურით. ერთკბილა კავი გამოიყენება მარტივი ჭრილობების გასაგანიერებლად. http://www.MedGeo.Net
McDonald's

McDonald's — სწრაფი კვების რესტორნების უმსხვილესი ქსელი მსოფლიოში. მისი ცენტრალური ოფისი მდებარეობს აშშ-ში, ქალაქ ჩიკაგოში. კომპანია 1940 წელს დააარსეს ძმებმა დიკ და მაკ მაკდონალდებმა. პირველი რესტორანი გაიხსნა სან-ბერნარდინოში (კალიფორნია). 1954 წელს, რეი კროკმა ძმები მაკდონალდებისაგან შეიძინა ფრანჩაიზინგის ექსკლუზიური აგენტის უფლება. 1955 წელს კროკმა გახსნა McDonald’s-ის პირველი რესტორანი ქალაქ დეს-პლეინზში, ილინოისის შტატში. დღეს ეს რესტორანი კორპორაციის მუზეუმია. 1955 წელს კროკმა დაარეგისტრირა კომპანია McDonald’s System, Inc, ხოლო 1960 წელს მას ეწოდა McDonald’s Corporation McDonald’s Corporation. 1961 წელს კროკმა შეიძინა კომპანიის მართვის ყველა უფლება. 2008 წლისათვის კორპორაციის ქსელში დასაქმებულთა საერთო რაოდენობამ შეადგინა 400 000 ადამიანი, ხოლო მოგებამ შეადგინა $23,5 მილიარდი. 2009 წელს კორპორაციის კაპიტალიზაცია შეადგენდა $64,2 მილიარდს. კორპორაციის დირექტორთა საბჭოს თავმჟდომარე და მთავარი მმართველია ჯეიმზ სკინერი, პრეზიდენტი - დონ ტომპსონი. 2009 წელს ივნისისათვის, McDonald’s სავაჭრო ნიშნის ქვეშ მსოფლიოს 118 ქვეყანაში მუშოაბდა 32 060 რესტორანი, რომელთაგან 14 000 აშშ-ში მდებარეობს. 25 578 რესტორანი იმართებოდა ფრანჩაიზინგის პრინციპით. შედეგად, რესტორნების ასორტიმენტი, ზომები და პორციის შემადგენლობა მკვეთრად განსხვავდება სხვადასხვა ქვეყანაში. რესტორნების ასორტიმენტში შედის ჰამბურგერები (მ.შ. „ბიგ მაკი“), სენდვიჩი, კარტოფილი ფრი, დესერტები, სხვადასხვა სასმელი და ა.შ. ქვეყნების უმრავლესობაში, მაკდონალდსის რესტორნებში იყიდება ლუდიც. ადგილობრივი მოსახლეობის შემოსავლებით უზრუნველსაყოფად კორპორაციისათვის პრიორიტეტულია ადგილობრივი პროდუქტების გამოყენება. თითქმის ყველა პროდუქტი, რომელიც იყიდება მაკდონალდსის ქსელში, წარმოებულია ადილობრივ ბაზარზე. ადგილობრივი პროდუქტების რაოდენობა რესტორნებში მერყეობს 70%-დან 85%-მდე. კორპორაციის ერთ-ერთი კარგად განვითარებადი პროექტია საყავეების ქსელი „McCafé“. ცნობები ზოგიერთი ქვეყნის ქსელის შესახებ 2022 წლის 15 დეკემბრის მონაცემებით: უკრაინა იყო რიგით 102-ე ქვეყანა, სადაც გაიხსნა მაკდონალდსის რესტორანი. აქ კომპანიის ქსელი ვითარდება 1997 წლის 24 მაისიდან. მოლდოვაში ფუნქციონირებს მაკდონალდსის 6 რესტორანი, ყველა მათგანი კიშინიოვის ცენტრში მდებარეობს. ლატვიაში მუშაობს მაკდონალდსის 13 რესტორანი: 12 რიგაში, 1 ელგავაში. ისრაელში ფუნქციონირებს მაკდონალდსის 185 რესტორანი, ამ რესტორნებში განვითარებულია „მაკდრაივის“ სერვისი, ასევე შესაძლებელია WiFi-ის სარგებლობა. ესტონეთში არის მაკდონალდსის 10 რესტორანი: 8 ტალინში, 1 ტარტუში და 1 ნარვაში. ბელარუსში მუშაობს მაკდონალდსის 5 რესტორანი, ყველა მათგანი მინსკში მდებარეობს. აზერბაიჯანში წარმოდგენილია მაკდონალდსის 21 რესტორანი. საქართველოში ფუნქციონირებს მაკდონალდსის 23 რესტორანი. თურქეთში ფუნქციონირებს მაკდონალდსის 253 რესტორანი. ვიკისაწყობში არის გვერდი თემაზე: McDonald's ოფიციალური საიტი McDonald's კანადა Photographs of McDonald's storefronts from around the world. ↑ FORBES საქართველო 12 ნოემბერი, 2020
ზაკ სნაიდერი

ზაქარი ედუარდ „ზაკ“ სნაიდერი (დ. 1 მარტი, 1966) — ამერიკელი კინორეჟისორი, სცენარისტი და პროდიუსერი. მან პირველი სრულმეტრაჟიანი ფილმი, „მკვდართა განთიადი“ გადაიღო 2004 წელს. საყოველთაო აღიარება მოიპოვა ფრენკ მილერის კომიქსის „300“ ადაპტაციით. 2009 წელს მან გადაიღო „მცველები“, მილერის კიდევ ერთი კომიქსის ადაპტაცია. ის არის Cruel and Unusual Films-ის თანადამფუძნებელი, მეუღლე დებორა სნაიდერთან და უესლი კოლერთან ერთად. სნაიდერი რეჟისორის სახით მუშაობდა ფილმზე „სამართლიანობის ლიგა“, მაგრამ მას შემდეგ, რაც მისმა ქალიშვილმა თავი მოიკლა, პროექტი დატოვა. ზაკ სნაიდერი კინოფილმების ინტერნეტ-მონაცემთა ბაზაში ზაკ სნაიდერი Twitter-ზე ↑ Stolworthy, Jacob (2017-05-23). „Zack Snyder has stepped down as Justice League director following family tragedy“. The Independent (ინგლისური). ციტირების თარიღი: 2017-05-23. დამოწმებას აქვს ცარიელი უცნობი პარამეტრ(ებ)ი: |dead-url= (დახმარება) ↑ Started shooting #RebelMoon #stonequarry @netflixfilm bad ass pic of @djimon_hounsou courtesy of #zacksnyder #snydercut #LFG!!!! (20 April 2022). ციტირების თარიღი: 20 April 2022 ↑ Zack Snyder's Rebel Moon 2 Releases On Netflix Just 5 Months After First Movie (22 აგვისტო, 2023).
ცისფერი ნილოსი

ცისფერი ნილოსი (ამჰ. ዓባይ; გამოითქმის როგორც: ʿაბბაი; არაბ. النيل الأزرق; გამოითქმის როგორც ან-ნილ ალ-აზრაქ) — მდინარე სუდანში და ეთიოპიაში, ნილოსის მარჯვენა შენაკადი. სიგრძე — 1450 კმ. თეთრ ნილოსთან ერთად იგი წარმოადგენს ნილოსის უდიდეს შენაკადს. სათავეს იღებს ტანას ტბიდან (ეთიოპიის მთიანეთი) ზღვის დონიდან 1830 მეტრზე. ტბიდან გადმოსული წყლის მასა დარეგულირებულია ჰიდროელექტროსადგურის კაშხლით. ცისფერი ნილოსი სანაოსნოდ ვარგისია 580 კმ-ზე მდინარის დასასრულამდე. ზემო დინებას ეთიოპიის მთიანეთის საზღვრებში ეწოდება აბაი. 500 კმ მანძილზე მოედინება კანიონში 900—1200 მეტრ სიღრმეზე. ეთიოპიაში მას ბევრი წმინდა მდინარედ — გიჰონად მიიჩნევს, რომელიც ბიბლიაში ნახსენები ედემის ბაღიდან მეოთხე მდინარის სახით გამოედინება. ამასთან დაკავშირებით მას უძღვნიან საჩუქრებს პურის და სხვა პროდუქტების სახით. სუდანის ტერიტორიაზე მდინარეს ჰქვია ბაჰრ-ელ-აზრაკი (არაბული ენიდან ბაჰრ — «ზღვა» და აზრაკი — «ცისფერი»). სუდანის ტერიტორიაზე აგებულია დიდი წყალსაცავი ქალაქ როსეირესთან. ქალაქ ხარტუმთან ცისფერი ნილოსი უერთდება თეთრ ნილოსს და ქმნის მდინარე ნილოსს. წვიმების სეზონში ნილოსის მდინარეული ჩამონადენი შეადგენს 60 %-ს, მშრალ სეზონში იგი საკმაოდ მეჩხერდება. ქვემო დინების წყლის რესურსი გამოიყენება ბამბის მინდვრების მოსარწყავად და წყალმომარაგებისთვის. წვიმების სეზონში წყლის საშუალო ხარჯი შეადგენს 2350 მ³/წმ-ში. 2011 წელს დაიწყო «დიდი ეთიოპიის აღორძინების კაშხლის» მშენებლობა, რომელიც შედგებოდა 15 რადიალურ-ღერძული ჰიდროაგრეგატებისაგან. ჰესის სიმძლავრე შეადგენს 5250 მეგავატს. ნილოსი თეთრი ნილოსი ვიკისაწყობში არის გვერდი თემაზე: ცისფერი ნილოსი ტანას პროექტი დაარქივებული 2007-05-06 საიტზე Wayback Machine. ცისფერი ნილოსის ჩანჩქერი დაარქივებული 2011-11-26 საიტზე Wayback Machine. ცურვა ცისფერ ნილოსში ცისფერი ნილოსი ენციკლოპედია ბრიტანიკა. ↑ Edward Ullendorff, ეთიოპია და ბიბლია (Oxford: University Press for the British Academy, 1968), p. 2. ↑ აფრიკაში წყლის რესურსების და ჰიდროენერგიის გამოყენების 2013 წლის გამოფენა და კონფერენცია ↑ Ethiopia: Nile Dam Project a Hydropower Hope, but Regional Sore Point, Africa: Allafrica.com, 2012, http://allafrica.com/stories/201211260357.html?aa_source=acrdn-f0
ხოფა (მრავალმნიშვნელოვანი)

საკუთარი სახელი ხოფა შეიძლება აღნიშნავდეს: ხოფა - ქალაქი თურქეთში ხოფა - ქართული ხუროთმოძღვრების ძეგლი
მუხიანი

მუხიანი შეიძლება აღნიშნავდეს: მუხიანი — სოფელი წყალტუბოს მუნიციპალიტეტში მუხიანი — თბილისის ერთ-ერთი უბანი
თეთრი ნილოსი

თეთრი ნილოსი (არაბ. النيل الأبيض, იკითხება როგორც: ან-ნილ ალ-აბიად) — მდინარე აფრიკაში. ცისფერ ნილოსთან ერთად წარმოადგენს ნილოსის უდიდეს შენაკადს. უფრო ზუსტი მნიშვნელობით "თეთრ ნილოსს" უწოდებენ ტბა ნოდან გამომავალ მდინარეს და მის შენაკადებს Bahr al Jabal-ს და Bahr el Ghazal-ს. უფრო ფართო მნიშვნელობით კი "თეთრი ნილოსი" შეესაბამება დაახლოებით 3700 კილომეტრი სიგრძის, ტბა ვიქტორიადან გამომავალ მდინარეებს. ნილოსი ცისფერი ნილოსი ვიკისაწყობში არის გვერდი თემაზე: თეთრი ნილოსი თეთრი ნილოსი ენციკლოპედია ბრიტანიკა.
ხოფის მონასტერი

ხოფა — ქართული ხუროთმოძღვრების ძეგლი, XIII საუკუნის I ნახევრის დარბაზული ეკლესია ქსნის ხეობაში, ისტორიულ შიდა ქართლში, სოფელ მოსაბრუნის (ახალგორის მუნიციპალიტეტი) მახლობლად. ეკლესია შემოსილია მოყვითალო-ოქროსფერი თლილი ქვით, შიგნით კედლები ნაგებია მსხვილი რიყის ქვით, კონსტრუქციული ელემენტები — პილასტრები, თაღები, სარკმლის ღიობები და კონქი — გათლილი ქვითაა ამოყვანილი. ეკლესია შიგნით შელესილი და მოხატული იყო (შემორჩენილია ფრაგმენტები). აღმოსავლეთი აფსიდი ნახევარწრიულია, კამარა — ოდნავ ისრისებრი. გარედან ძეგლი უხვადაა შემკული ჩუქურთმით. ვინაიდან ეკლესიას მისასვლელი დასავლეთიდან აქვს, ამიტომ დასავლეთი ფასადი განსაკუთრებით მდიდრულადაა მოჩუქურთმებული. შესასვლელი და მის ორივე მხარეს დატანებული თითო ნიში გაერთიანებულია სამთაღიანი კომპოზიციით, რომელსაც აგვირგვინებს მოჩუქურთმებულსაპირეებიანი სარკმელი (გამოყენებულია კაბენის ტაძრის კომპოზოცოა მცირე განსხვავებით). ეკლესიას სამხრეთით და დასავლეთით კარიბჭეები აქვს. სამხრეთ კარიბჭეზე სამრეკლოა დაშენებული (XVIII ს.). სამონასტრო ნაგებობათაგან შემონახულია გეგმით მართკუთხა, მოზრდილი, ბუხრიანი ნაგებობა — სატრაპეზო. შემორჩენილია სხვა ნაგებობათა ნაშთებიც. 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ახალგორის მუნიციპალიტეტის ძეგლების სია მეფისაშვილი რ., ცინცაძე ვ., ქართული საბჭოთა ენციკლოპედია, ტ. 11, თბ., 1987. — გვ. 504. შიდა ქართლი : ახალგორის რაიონის არქიტექტურული მემკვიდრეობა, ტ. IV, თბ.: ილიას ფონდი, 2008. — გვ. 136–138. 274 გვ, ISBN 978-99928-0-931-0. Меписашвили Р. С., Цинцадзе В. Г., Архитектура нагорной части исторической провинции Грузии - Шида-Картли, Тб., 1973 ახალგორის რაიონის არქიტექტურული მემკვიდრეობა : 1985-1986 წლების ექსპედიციის მასალები ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ.
შოთა ჩიკვაიძე

შოთა ჩიკვაიძე (დ. 5 მარტი, 1927, წინანდალი — გ. 29 თებერვალი, 1992) — ქართველი სპორტსმენი. შოთა ჩიკვაიძე იყო თბილისის 1953 წლის ფალავანი, საქართველოს მრავალგზის ჩემპიონი, ქართული ჭიდაობის ფედერაციის პრეზიდიუმის წევრი, გამოცდილი არბიტრი და სპორტის ოსტატი. საშუალო სკოლის დამთავრების შემდეგ სწავლა განაგრძო თბილისის ივანე ჯავახიშვილის სახელობის უნივერსიტეტში. შოთა ჩიკვაიძე იყო ლადო კეცხოველის სტუდენტი. სწორედ აქ ჩამოყალიბდა იგი როგორც მოჭიდავე და ეროვნული სპორტის მცოდნე. 1953 წლის 10 დეკემბერს გაზეთი „ლელო“ წერდა: „დაძაბული ბრძოლით ხასიათდებოდა თბილისის აბსოლუტური პირველობა ქართულ ჭიდაობაში 7-9 დეკემბერს. თორმეტი უძლიერესი მოჭიდავე მონდომებით ერკინებოდა ერთმანეთს ჩემპიონობის მოსაპოვებლად. 1953 წლის ფალავნის წოდება მოიპოვა შოთა ჩიკვაიძემ (სახელმწიფო უნივერსიტეტი).“ 1953—1954 წლებში მონაწილეობდა თბილისსა და ლენინგრადში გამართულ სსრკ-ის უმაღლესი განათლების სამინისტროსა და ცენტრალური საბჭოს სპორტული საზოგადოების „ნაუკას“ პირველობაზე სამბოში. 1953 წელს თბილისში იკავებს მეორე ადგილს (მძიმე წონაში), ხოლო 1954 წელს ლენინგრადში — პირველ ადგილს (მძიმე წონაში). უმაღლესი განათლების მიღების შემდეგ ერთხანს სენაკის სასოფლო-სამეურნეო ტექნიკუმში მოღვაწეობდა პედაგოგად და, როგორც ჭიდაობის ენთუზიასტი, ახალგაზრდებსაც ავარჯიშებდა. სპორტისთვის თავი არ დაუნებებია სხვადასხვა სამეურნეო სამუშაოზე ყოფნის პერიოდშიც. უფრო მეტიც, აქტიურად იბრძოდა ქართული ჭიდაობის პროპაგანდისთვის. შოთა ჩიკვაიძე იყო არბიტრი 1980-იან წლებში ჩატარებულ საქართველოს პირველობებზე ქართულ ჭიდაობაში. მისი თანაგუნდელი მეგობრები იყვნენ: ვ. ბალავაძე, შ. ეცადეიშვილი, ს. ბახტაძე, ს. მაისურაძე, ბათო თედეევი, ა. რაზმაძე, ლ. კაციაშვილი, ს. ხატიაშვილი, ძმები მურთაზ და თენგიზ ელერდაშვილები.
სტოკჰოლმის სინდრომი

სტოკჰოლმის სინდრომი — სიმპათიისა და მიზიდულობის პარადოქსალური რეაქცია, რომელიც მსხვერპლს აგრესორის მიმართ ახასიათებს. მოცემულმა მოვლენამ თავისი სახელწოდება მიიღო რეალურ ფაქტთან დაკავშირებით, რომელიც 1973 წლის 23 აგვისტოს მოხდა. ამ დღეს, სტოკჰოლმის ერთ-ერთ ცენტრალურ მოედანზე, შეიარაღებული დამნაშავეები, რომლებიც ციხიდან გამოიქცნენ — 32 წლის იან-ერიკ ოლსონი და 26 წლის კლარკ ოლაფსონი — ბანკის შენობაში შეიჭრნენ ოთხ მძევალთან ერთად. მათ შორის იყო სამი ქალი – 33 წლის ბრიგიტონ ლუნდბერგი, 26 წლის კრისტინა ენმარკი, 21 წლის ელიზაბეთ ოლდგრენი და ერთი მამაკაცი – ბანკის მენეჯერი სვენ სეფსტრემომი. მომდევნო ექვსი დღის მანძილზე ისინი გამუდმებით ერთად იყვნენ ბანკის დაჯავშნულ საცავში, საიდანაც დამნაშავეები ტელეფონით მოითხოვდნენ 3 მილიონ კრონს, ორ პისტოლეტსა და მანქანას. ამ ხნის განმავლობაში ტყვეებმა ბევრი რამ გადაიტანეს. ჯერ კისერზე თოკჩაბმულებმა გაატარეს რამდენიმე ხანი, ორი დღის მანძილზე არ აძლევდნენ საჭმელს და მოკვლითაც კი ემუქრებოდნენ, თუმცა ნელ-ნელა გამტაცებლებსა და მძევლებს შორის უჩვეულო კავშირი გაჩნდა. ბრიგიტას შეეძლო გათავისუფლება, მაგრამ რატომღაც ამ შანსზე უარი თქვა, კრისტინამ ჯერ პოლიციისთვის ინფორმაციის გადაცემა შეძლო, მაგრამ შემდეგ გამტაცებლებთან თავისი გამყიდველობა აღიარა. მეოთხე დღეს მან ტელეფონით მოითხოვა მიეცათ მძევლებისთვის უფლება თან გაჰყოლოდნენ გამტაცებლებს, რადგან ძალიან კარგი დამოკიდებულება ჰქონდათ ერთმანეთთან. სვენი გათავისუფლების შემდეგ ირწმუნებოდა, რომ გამტაცებლები იყვნენ საოცრად კეთილი და კარგი ადამიანები, უკლებლივ ყველა მძევალი კი ბოლომდე ცდილობდა მათ დაცვას. მოგვიანებით, ქალებმა აღიარეს, რომ ინტიმური კავშირი ჰქონდათ გამტაცებლებთან და პოლიციას მტრადაც კი თვლიდნენ. ცოტა ხნის შემდეგ, მათ ციხეში მიაკითხეს დამნაშავეებს და დაინიშნენ კიდეც. მოცემული მოვლენა, რომელსაც სტოკჰოლმის სინდრომი ეწოდა, მსოფლიოს არაერთ ქვეყანაში სხვადასხვა ვითარებაში განმეორდა. მისი ფსიქოლოგიური განმარტება წინააღმდეგობრივია, თუმცა მოცემულ მოვლენას ხსნიან როგორც დაცვის მექანიზმს. ამ მექანიზმს ანა ფროიდმა აგრესორთან იდენტიფიკაცია უწოდა. ადამიანებს ეს ირაციონალური რეაქცია შეიძლება აღმოაჩნდეთ გადარჩენის მცდელობისას, როდესაც რაციონალური რეაქციები არაეფექტური და უიმედოა. აგრესორთან გაუცნობიერებელი სოლიდარობით ადამიანს იმედი აქვს, რომ აგრესორი თავისნაირს ზიანს არ მიაყენებს. ამ ირაციონალური პოზიციის გასამყარებლად მოძალადე აღიქმება როგორც სიმპათიური და კარგი ადამიანი, რადგან სხვანაირად მასთან იდენტიფიცირება გაძნელდებოდა. უკანასკნელ ხანებში ამ ფენომენის ცოდნა გამიზნულად იხმარება ტერორისტების მხრიდან მძევლების აბსოლუტური დამორჩილების მიზნით. ამის გამო, მძევლების გათავისუფლების შემდეგ აუცილებელია ფსიქოლოგთა ჩარევა, რომელთაც შეუძლიათ ადეკვატურად შეაფასონ არა მხოლოდ დამნაშავეების, არამედ მათი მსხვერპლთა ქცევაც. იერუსალიმის სინდრომი პარიზის სინდრომი ლიმის სინდრომი სტენდალის სინდრომი The Least Worst Place. Guantanamo’s First 100 Days[მკვდარი ბმული]. Karen Greenberg. New York: Oxford University Press, 2009.